Bruce Chatwin

Charles Bruce Chatwin (født 13. mai 1940 i Sheffield, South Yorkshire, død 18. januar 1989) var en engelsk kunstekspert og forfatter.

Etter skolen begynte han å arbeide for det kjente engelske auktionhuset Sotheby's, og ble 23 år gammel sjef for impresjonistavdelingen. Med tiden fikk han imidlertid problemer med synet, og hans øyenlege anbefalte ham å ta en lang ferie.

Etter et besøk i Sudan var han blitt bedre, sa opp kunstjobben og begynte å studere arkeologi. Siden var han stadig på reisefot. 

I 1975 dro han til Patagonia, og debuterte i 1977 med boka In Patagonia. Det var et verk som sprengte sjangerbegerepet reiseskildring, og innebar et gjennombrudd for ham som forfatter.

To av hans bøker er filmatisert, The Viceroy of Ouidah og On the Black Hill. 

Chatwin døde af aids i 1989.

Bibliografi 
 In Patagonia (1977) På norsk I Patagonia, oversatt av Kari og Kjell Risvik 2000
 The Viceroy of Ouidah (1980)
 On the Black Hill (1982) På norsk Tvillingene, oversatt av Aud Greiff 1984
 The Songlines (1987) På norsk Drømmespor, oversatt av Kari og Kjell Risvik 1998
 Utz (1988) På norsk Utz, oversatt av Aud Greiff 1989
 What Am I Doing Here (posthumt i 1989)
 Photographs and notebooks (1993) 
 Under the Sun. The Letters of Bruce Chatwin, utvalg ved Elizabeth Chatwin og Nicholas Shakespeare (2010)

Priser 
 1978: Hawthornden Prize
 1979: E. M. Forster Award
 1982: Whitbread Book of the Year Award
 1982: James Tait Black Memorial Prize

Referanser

Eksterne lenker 
 
  Presentasjon på Gyldendal Norsk Forlags nettsider 
  Bruce Chatwin-nettsider

Engelske forfattere